સુપ્રીમ કોર્ટે 2017માં નિર્ણય સંભળાવતા દિલ્હી હાઈકોર્ટે અને નીચલી કોર્ટે 23 વર્ષીય પેરામેડિકલ વિદ્યાર્થિનીની 16 ડિસેમ્બર, 2012ના રોજ ગેંગરેપ બાદ કરવામાં આવેલી હત્યામાં સંભળાવવામાં આવેલી મોતની સજા યથાવત્ રાખી હતી. નિર્ભયા સાથે દક્ષિણ દિલ્હીમાં ચાલુ બસમાં છ લોકોએ ગેંગરેપ કર્યો હતો અને તેની સાથે ખૂબ જ ખરાબ રીતે મારપીટ કરીને તેને રસ્તા પર ફેંકી દીધી હતી. સિંગાપુરની માઉન્ટ એલિઝાબેથ હોસ્પિટલમાં 29મી ડિસેમ્બર 2012ના રોજ સારવાર દરમિયાન તેનું મોત થઈ ગયું હતું.